Diari Oficial de la Generalitat Valenciana


Sumari del DOGV 3662, del 10-01-2000 (1999/10100)

Notificació de la resolució de rehabilitació d'àrea de prestació conjunta de València.
--------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10580


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució de rehabilitació d'àrea de prestació conjunta de València. [1999/X10466]
  
A causa de la impossibilitat de notificar de forma personal i directa a l'interessat la Resolució de data 1 d'octubre de 1999, del director general de Transports, en relació amb la Resolució de la sol·licitud presentada pel senyor Vicente Catalá Gómez amb data 31 de maig de 1999, es procedeix a la seua publicació, a l'efecte d'allò que s'ha disposat en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Vista la sol·licitud de 31 de maig de 1999 (RE d'1 de juny) del senyor Vicente Catalá Gómez, amb domicili en al c/ dels Sants Just i Pastor núm. 105 - 9a, 46909 València, i DNI 72488948, en la qual sol·licita rehabilitació de l'Autorització de l'Àrea de Prestació Conjunta de València núm. 615, i segons els següents:
  
Fets
  
Que en la citada sol·licitud, l'interessat al·lega que, per circumstàncies personals (síndrome depressiva), no li fou possible «renovar els tràmits» de la seua autorització en els dos últims exercicis i que adjunta a la sol·licitud la documentació relativa al seu DNI/NIF, permís de conduir W2-R4-K7-G2-M9-Z8, cartilla municipal de taxista, certificat d'empadronament, de vida laboral, d'alta en el Impost d'Activitats Econòmiques, d'estar al corrent en el IRPF/IVA, permís de circulació del vehicle V-1847-DK, actualització de ITV, assegurança del vehicle i la targeta de transport de l'últim any visat.
  
Fonaments de dret
  
L'interessat no ha complit en el seu moment els requisits i les exigències administratives previstes en l'article 2 de l'Ordre de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als serveis de transport públic de viatgers en automòbils de turisme (DOGV núm. 347, de 28.de febrer de.1986), que exigeix el visat anual de les Autoritzacions de l'Àrea de València, i en els articles 2 i 3 de l'Ordre de 20 de juny de 1995 (BOE núm. 156, d'1.07.1995, del Ministeri d'Obres Públiques, Transports i Medi Ambient), per la qual es modifiquen els règims de suspensió i rehabilitació de les autoritzacions de transport per carretera i de les seues activitats auxiliars i complementàries que declaren, respectivament, que les autoritzacions sense visar en el període establit a l'efecte es consideraran caducades sense necessitat de revocació expressa per l'administració i que les autoritzacions caducades per falta de visat poden ser rehabilitades si així se sol·licita en el termini ordinari d'un any des del venciment del termini establit reglamentàriament per al visat i que s'aporte la documentació exigida per la normativa vigent. Això, en relació amb els articles 49 i 50 de l'Ordre de 4.02.1993, que desenvolupa el Reglament de la Llei d'Ordenació del Transport, en matèria d'autoritzacions de transport discrecional de viatgers per carretera. L'interessat no va realitzar el visat corresponent al 1997, i que va transcórrer el termini per a rehabilitar l'autorització sense haver sol·licitat la dita actuació.
  
Tampoc no s'ha aportat la totalitat de la documentació exigida segons l'article 45.2 en relació amb el 49 i 50 de la citada Ordre de 4.02.1993. S'observa, a més, que el vehicle matrícula V-1847-DK no fou objecte d'inspecció tècnica entre novembre de 1996 i abril de 1999, la qual cosa suposa la vulneració de l'article 6 del Reial Decret 2.042/1994, de 14 d'octubre, pel qual es regula la inspecció tècnica de vehicles.
  
D'acord amb això, resolc:
  
Desestimar la sol·licitud de rehabilitació de l'Autorització de l'Àrea de Prestació Conjunta de València núm. 615, presentada pel senyor Vicente Catalá Gómez
  
Contra la present resolució que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes des de l'endemà al de la notificació, d'acord amb els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es notifica a l'efecte de l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.